

 Republika Hrvatska

Trgovački sud u Bjelovaru

Bjelovar, Dr. I. Lebovića 42.

Poslovni broj: 1 St-400/2019-4

U I M E R E P U B L I K E H R V A T S K E

R J E Š E NJ E

 Trgovački sud u Bjelovaru, po sucu toga suda Branki Pleskalt, u stečajnom predmetu povodom prijedloga predlagatelja FINA Regionalni centar Zagreb,Podružnica Bjelovar za otvaranje stečajnog postupka nad dužnikom DOMAĆA TVORNICA RUBLJA tekstilna konfekcija d.d. Zagreb, Mandlova bb, OIB: 29787128314, 10. svibnja 2019.

r i j e š i o j e

Obustavlja se postupak za otvaranje stečajnog postupka nad dužnikom DOMAĆA TVORNICA RUBLJA tekstilna konfekcija d.d. Zagreb, Mandlova bb, OIB: 29787128314.

Obrazloženje

FINA RC Zagreb, je dana 18. listopada 2018. godine podnijela sudu prijedlog za otvaranje stečajnog postupka nad dužnikom DOMAĆA TVORNICA RUBLJA tekstilna konfekcija d.d. Zagreb, Mandlova bb, OIB: 29787128314, budući dužnik na dan 16. listopada 2018. godine u Očevidniku redoslijeda osnova za plaćanje ima evidentirane neizvršene osnove za plaćanje u neprekidnom razdoblju od 120 dana u ukupnom iznosu od 187.725,70 kuna.

Dana 8. svibnja 2019. godine zastupnik po zakonu dužnika dostavio je na spis potvrdu da dužnik nije više nesposoban za plaćanje i da nema nepodmirene obveze (Potvrda FINE list 12-13 spisa).

Kako je dužnik prema podacima Financijske agencije postao sposoban za plaćanje, valjalo je primjenom čl. 128. st. 9. Stečajnog zakona (Narodne novine broj 71/15, dalje SZ) odlučiti kao u izreci ovog rješenja.

U Bjelovaru 10. svibnja 2019.

 S u d a c

 Branka Pleskalt v.r.

 Za točnost otpravka-ovlašteni službenik

 Vesna Dragišić

Pouka o pravnom lijeku:Protiv ovog rješenja nezadovoljna stranka može uložiti žalbu u roku od 8 dana od dana objave rješenja na mrežnoj stranici e-Oglasna ploča suda, Visokom trgovačkom sudu Republike Hrvatske u Zagrebu. Žalba se ulaže putem ovog suda pismeno u četiri primjerka.